Up-759/04
Natisni
Opravilna št.:
Up-759/04
Datum odločitve:
30. 9. 2005
ECLI:
ECLI:SI:USRS:2005:Up.759.04
Akt:
Ustavna pritožba A. A. zoper:
- odločbo Sodnika za prekrške v Slovenskih Konjicah št. P-896/02 z dne 8. 10. 2002;
- odločbo Senata za prekrške št. EKT-VDP-90/2004 z dne 28. 5. 2004 in
- poziv Upravne enote Slovenske Konjice št. 226-4834/2004-11105 z dne 9. 11. 2004
Izrek:
Ustavna pritožba A. A. zoper:
- odločbo Sodnika za prekrške v Slovenskih Konjicah št. P-896/02 z dne 8. 10. 2002;
- odločbo Senata za prekrške št. EKT-VDP-90/2004 z dne 28. 5. 2004 in
- poziv Upravne enote Slovenske Konjice št. 226-4834/2004-11105 z dne 9. 11. 2004 se zavrže.
Evidenčni stavek:
Ker pritožnik zoper prvostopenjsko odločbo o prekršku in zoper poziv upravne enote ni izkazal izčrpanosti pritožbe kot rednega prvanega sredstva, ni podana procesna predpostavka izčrpanosti pravnih sredstev. zato je Ustavno sodišče ustavno pritožbo v tem delu zavrglo.
Ker je pritožnik ustavno pritožbo zoper odločbo Senata za prekrške vložil po izteku 60 dnevnega roka, je ustavna pritožba prepozna, zato jo je Ustavno sodišče tudi v tem delu zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
22. 11. 2004
Vrsta odločitve:
sklep
Vrsta rešitve:
zavrženje
Dokument:
US25041
Up-759/04-8
30. 9. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 12. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper:
- odločbo Sodnika za prekrške v Slovenskih Konjicah št. P-896/02 z dne 8. 10. 2002;
- odločbo Senata za prekrške št. EKT-VDP-90/2004 z dne 28. 5. 2004 in
- poziv Upravne enote Slovenske Konjice št. 226-4834/2004-11105 z dne 9. 11. 2004
se zavrže.
Obrazložitev
1. Pritožnik izpodbija odločbo Sodnika za prekrške v Slovenskih Konjicah, s katero je bil spoznan za odgovornega  storitve cestnoprometnega prekrška po sedmem odstavku 120. člena Zakona o varnosti cestnega prometa (Uradni list RS, št. 30/98 in nasl. – ZVCP). Nadalje izpodbija odločbo Senata za prekrške, s katero je bila pritožba njegovega zagovornika zoper odločbo Sodnika za prekrške Maribor kot neutemeljena zavrnjena. Pritožnik izpodbija tudi poziv Upravne enote, s katerim je bil pozvan, da izroči svoje vozniško dovoljenje.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Zoper odločbo Sodnika za prekrške je dopustna pritožba kot redno pravno sredstvo na Senat za prekrške. Iz izpodbijane prvostopenjske odločbe Sodnika za prekrške v Slovenskih Konjicah je razvidno, da je bil pritožnik na navedeno možnost opozorjen. Pritožnik ni izkazal, da bi to pravno sredstvo vložil. Zato je bilo treba ustavno pritožbo v tem delu zavreči (prva alineja izreka).
3. Tudi zoper poziv Upravne enote Slovenske Konjice za izročitev vozniškega dovoljenja je dovoljena pritožba. Ker pritožnik ni izkazal, da bi vloži pritožbo, o katere dopustnosti je bil v pozivu poučen, je bilo treba ustavno pritožbo tudi v tem delu zavreči (tretja alineja izreka).
4. Po prvem odstavku 52. člena ZUstS se ustavna pritožba vloži v 60 dneh od vročitve posamičnega izpodbijanega akta. Po podatkih, ki jih je Ustavnemu sodišču posredoval Sodnik za prekrške Maribor, izhaja, da je bila odločba Senata za prekrške pritožniku vročena dne 3. 9. 2004. Od dne 4. 9. 2004 je začel teči 60 dnevni rok, ki se je iztekel dne 2. 11. 2004. Ustavna pritožba, vložena dne 20. 11. 2004, je torej prepozna, zato jo je Ustavno sodišče tudi v tem delu zavrglo (druga alineja izreka).
5. Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 ─ popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer